**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Pamatojoties uz Kultūrizglītības un nemateriālā mantojuma centra (turpmāk – KNMC) iesniegto informāciju, lai nodrošinātu Dziesmu un deju svētku likuma 2.pantā minēto uzdevumu izpildi, 2012.gadā steidzami papildus nepieciešams finansējums.KNMC informē, ka 2012.gadā plānoti vairāki pasākumi XXV Vispārējo latviešu Dziesmu svētku un XV Deju svētku procesa nodrošināšanai (tai skaitā Starptautiskā Folkloras festivāla „Baltica” norise). Pilnvērtīgai procesa nodrošināšanai, saskaņā ar KNMC iesniegtajiem izmaksu aprēķiniem, papildus nepieciešami **Ls 117 000** - Ls 16 802 sešdesmit divu virsdiriģentu, virsvadītāju atalgojuma palielinājumam, Ls 19 435 noslēguma koncerta reģionālo koru kopmēģinājumam, Ls 7 977 J.Vītola jubilejas koncerta sagatavošanas izdevumiem, kordiriģentu vasaras skolai Ogrē, diriģentu kora mēģinājumiem, Ls 3 096 vokāli simfoniskā koncerta sagatavošanai, Ls 5 369 noslēguma koncerta koprepertuāra grāmatu izdošanai, Ls 1 678 papildus tirāža deju lieluzveduma koprepertuāram, Ls 1 448 Dziesmu svētku sagatavošanas pasākumu transporta pakalpojumiem, Ls 9 555 papildus piesaistīto darbinieku atlīdzībai, Ls 7 392 metodiskā materiāla „Jaunrades deju konkursu (2011.,2012., labāko 20 deju” izdevumam, Ls 2 375 metodiskā darba izmaksām, Ls 6 908 reģionālo semināru veikšanai, Ls 800 metodiskā materiāla izstrādei, Ls 2 165 datortehnikas iegādei, Ls 2 000 nošu materiālu sagatavošanai un Ls 30 000 Starptautiskā Folkloras festivāla „Baltica” norisei.Saskaņā ar Dziesmu un deju svētku likuma 1.pantu, 2.pantu, 5.panta 3.daļas 7.punktu, 6.panta 1.daļu un 7.panta 1.daļas 5.punktu Starptautiskais Folkloras festivāls „Baltica” ir nozīmīgs Dziesmu un deju svētku tradīcijas saglabāšanas un attīstīšanas pasākums, kas svētku starplaikā notiek cikliski - reizi 3 gados.Festivāla „Baltica” mērķis ir starptautiski reprezentēt Latvijas nemateriālo kultūras mantojumu, t.sk. latviešu, līvu un latgaliešu tradicionālo kultūru. Festivāla laikā demonstrētais daudzveidīgais saturs un forma tiek izmantota kārtējos Vispārējo latviešu Dziesmu un deju svētku pasākumos. Festivāla „Baltica” dalībnieki, kas ir tradicionālās kultūras kolektīvi - folkloras kopas, etnogrāfiskie ansambļi, individuālie izpildītāji, amatnieki un tautas lietišķās mākslas meistari, gatavojas piedalīties kārtējos Vispārējos latviešu Dziesmu un deju svētkos 2013.gadā.Dziesmu un deju svētki ir atzīti par UNESCO Cilvēces mutvārdu un nemateriālā kultūras mantojuma meistardarbu, tāpēc Dziesmu un deju svētku tradīcijas viens no ilgtspējas un savdabības saglabāšanas svarīgiem faktoriem ir tieši tradicionālās kultūras satura respektēšana, ko t.sk. nodrošina regulāri sarīkotais festivāls „Baltica”.XXV Vispārējo latviešu Dziesmu svētku un XV Deju svētku procesa nepieciešamās izmaksas sākotnēji tika plānotas Ls 447 000 apjomā. VAS „Latvijas dzelzceļš” KNMC XXV Vispārējo latviešu Dziesmu un XV Deju svētku projektu īstenošanai piešķīra dāvinājumu (ziedojumu)Ls 200 000 apmērā. Ls 40 000 tika piesaistīti no Valsts Kultūrkapitāla fonda Valstiski nozīmīgo pasākumu projekta konkursa kārtībā sadalāmiem līdzekļiem un Ls 80 000 piešķirti likumā „Par valsts budžetu 2012.gadam” noteiktā kārtībā. Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.”” |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai:* Ls 87 000 XXV Vispārējo latviešu Dziesmu svētku un XV Deju svētku procesa nodrošināšanai;
* Ls 30 000 Starptautiskā folkloras festivāla „Baltica – 2012” norisei.
 |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **80,0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 80,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **80,0** | **117,0** | **0** | **0** | **0** |
| 2.1. valsts pamatbudžets | 80,0 | 117,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-117,0** | **0** | **0** | **0** |
| 3.1. valsts pamatbudžets | 0 | -117,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **117** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | XXV Vispārējo latviešu Dziesmu svētku un XV Deju svētku procesa nodrošināšanai nepieciešami Ls 87 000 un Starptautiskā folkloras festivāla „Baltica – 2012” norisei nepieciešami Ls 30 000. Detalizēts izdevumu aprēķins sniegts rīkojuma projektam pievienotajā informācijā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” pēc Ministru kabineta rīkojuma projekta pieņemšanas Kultūras ministrija iesniegs Finanšu ministrijā attiecīgu pieprasījumu. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija un Finanšu ministrija. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Kultūras ministre Ž.Jaunzeme - Grende

Vīza: Valsts sekretārs G.Puķītis

2012.05.24. 16:22

1056

I.Bula

Tālr. 67330257; fakss 67330293

Inara.Bula@km.gov.lv